Renee ei ollut paikalla saapuessamme, mutta meidät vastaanottanut herra oli todella ystävällinen ja avulias, jääkaapissa tervetuliasjuomat odottamassa. Asunto vastasi täysin kuvausta ja oli todella siisti. Sängyt olivat oikein mukavat, keittokomero riittävästi varusteltu ja suihkutila erinomainen.Asunto soveltui meille kolmelle naiselle erinomaisesti. Asunnossa oli ihana kodikas ja boheemi tunnelma. Piha on kesällä varmasti ihan keidas, nyt talvellakin se oli viehättävä. Tapasimme Reneenkin ennen lähtöämme ja hän oli todella ystävällinen ja vieraanvarainen. Ohjeet talolle saapumiseen olivat selkeät. Jokirantaan oli hienoa lähteä aamulenkille ja lähistöllä mukavia kahviloita, ravintoloita ja ruokakauppoja.